PATVIRTINTA

 Buivydiškių pagrindinės mokyklos Direktoriaus 2021 m. liepos 1 d.

įsakymu Nr. V1-62

**BUIVYDIŠKIŲ PAGRINDINĖS MOKYKLOS**

**METINIŲ PROJEKTINIŲ VEIKLŲ ORGANIZAVIMO APRAŠAS**

 **I. BENDROSIOS NUOSTATOS**

1. Buivydiškių pagrindinėje mokykloje organizuojami metinės projektinės veiklos, kurios  yra  laisvai pasirenkamos, rengiamos bei vertinamos. Projektine veikla siekiama ugdyti mokinių savarankiškumą, iniciatyvumą, kūrybiškumą, atsakomybę už savo darbo rezultatus.

**Projektinė  veikla** – ugdymo procese mokinio rengiamas  pasirinktos krypties ilgalaikis  darbas, skirtas ugdyti ir įvertinti bendrąsias ir pasirinktos krypties dalykines kompetencijas, atliekantis ugdomąją bei vertinamąją funkcijas.

Numatomos pagrindinės projektinės veiklos kryptys:

**Tiriamoji** – tai analitinio pobūdžio darbai (tyrimai, modeliavimas, analizė). Darbą sudaro tiriamasis – taikomasis veiklos procesas, rezultatas su aprašu ir projekto pristatymas.

**Menų** – tai kūrybinio pobūdžio darbai, kurių rezultatas – sukurtas arba atliekamas meno kūrinys (dailės kūrinys, filmas, šokis ar spektaklis). Darbą sudaro projektinis darbas, aprašas, kūrybinio darbo pristatymas.

**Technologijų** – tai praktinio pobūdžio darbai, kuriuos atliekant taikomos įvairios technologijos.  Darbą sudaro technologinis procesas, rezultatas su aprašu ir pristatymas.

2. Gali būti rengiami kelių dalykų integruoti projektai.

**II. METINIŲ PROJEKTINIŲ DARBŲ ORGANIZAVIMO**

**TIKSLAS IR UŽDAVINIAI**

3. Tikslas:

3.1. Ugdyti ir įvertinti mokinių dalykines bei kūrybines galias, skatinti ugdymo proceso metodų įvairovę, siekti inovacijų, nukreipti mokinius mokslinei-tiriamajai bei kūrybinei veiklai.

4. Uždaviniai:

4.1.   Ugdyti  mokinių  gebėjimą  ieškoti bei susirasti reikiamą informaciją, ją  sisteminti  ir kūrybiškai pritaikyti.

4.2. Ugdyti mokinių gebėjimą  kelti tiriamosios veiklos tikslus, uždavinius, etapus.

4.3. Skatinti mokinius savarankiškai, pažangiai mąstyti, kurti, tyrinėti, analizuoti, bendradarbiauti.

4.4. Ugdyti mokinių gebėjimus įsivertinti.

**III. MOKINIŲ KOMPETENCIJOS**

5. Rengdami projektinį darbą mokiniai pagilina pasirinkto dalyko, kurio  mokosi pagal Pagrindinio ugdymo bendrąsias programas, įgytas dalykines kompetencijas.

6. Mokiniai įgyja šias kompetencijas:

6.1. mokėjimo mokytis (atsakomybę už savo mokymąsi, planuoti mokymąsi, save motyvuoti);

6.2.  komunikavimo (gebėjimą pasirinkti priemones ir būdus informacijai rasti, perteikti, veiksmingai komunikuoti).

6.3. pažinimo (gebėjimą įvardinti problemą, numatyti jos sprendimo etapus ir nuosekliai veikti, daryti pagrįstas išvadas);

6.4. asmeninę (darbą atlikti sąžiningai, gerbti ir toleruoti kitus, valdyti emocijas ir jausmus);

6.5. iniciatyvumo ir kūrybingumo (kūrybingai, nestandartiškai mąstyti ir veikti, kelti idėjas, gebėti jomis pasinaudoti);

6.6. kultūrinę (atsakingai ir kūrybingai dalyvauti kultūros procesuose).

**IV. PROJEKTINĖS VEIKLOS ORGANIZAVIMAS**

7. Projektinė veikla yra privaloma  5–10 klasių mokiniams ir įgyvendinama per mokslo metus.

8. Dalykų mokytojai, dirbantys 5–10 klasėse, atsižvelgdami į mokinių interesus ir poreikius paruošia ir pasiūlo mokiniams 3–5 projekto temas.

9. Dalyko mokytojai projektų temas pateikia direktoriaus pavaduotojui ugdymui iki einamųjų mokslo metų spalio mėnesio.

10. Direktoriaus pavaduotojas ugdymui apsvarsto ir aptaria su Metodinių grupių pirmininkais projektų temas ir jas patvirtina protokoliniu nutarimu.

11. Projektinės veiklos vadovas kartu su mokiniu aptaria darbo tikslus ir uždavinius, darbo struktūrą, metodus, informacijos šaltinius, supažindina su projekto vykdymo etapais, nurodo darbų pristatymo datą *(žr. priedas Nr. 1).*

12. Baigę rengti projektinį darbą, mokiniai sudaro aplanką: atspausdina projekto medžiagą, prideda kompiuterinę laikmeną, kurioje yra projekto medžiaga ir darbo pristatymo pateiktis ar kt.

13. Metinius projektinius darbus vertina darbo vadovai. Geriausi projektiniai darbai atrenkami ir pristatomi mokinių konferencijoje.

**V. METINIŲ PROJEKTINIŲ DARBŲ VYKDYMO ETAPAI**

14. Projekto pasirengimo bei vykdymo etapai:

14.1. Pasirengimas: temos pasirinkimas, aptarimas bei aktualių problemų įvardijimas su darbo vadovu;

14.2. Planavimas: tikslų, ilgalaikių ir trumpalaikių uždavinių  formulavimas, numatomas tarpinių atsiskaitymų /konsultacijų  pobūdžio ir laiko nustatymas.

14.3. Vykdymas: medžiagos rinkimas, apdorojimas, tarpinės konsultacijos su projekto vadovu.

14.4. Apibendrinimas: sukauptos medžiagos sisteminimas, pasiruošimas pateikti apibendrintus rezultatus, apipavidalinimas, vadovaujantis  mokykloje parengtomis ir patvirtintomis rekomendacijomis. *(žr. priedas Nr. 2).*

14.5. Pristatymas: Projektinių darbų pristatymas.

14.6 Įvertinimas: Pagal projektinės veiklos aprašo priedo kriterijus komisija įvertina bei atrenka geriausius darbus, atrenkami  geriausieji darbai, kurie pristatomi  mokyklos  mokinių konferencijoje

*(žr. priedas Nr. 3).*

**V. METINIŲ PROJEKTINIŲ DARBŲ VERTINIMAS**

15. Darbo vadovas vertina projektinio darbo vykdymo eigą ir rezultatą.

16. Organizuojami tarpiniai ir galutinis projekto vertinimai:

16.1. Tarpinius vertinimus organizuoja mokytojas-projekto vadovas. Tarpinis vertinimas – neformalus: pokalbis, aptarimas, susipažinimas su darbo eiga.

16.2. Galutiniam vertinimui pateikiamas projektinės veiklos aplankas ir žodinis pristatymas *(žr. priedas Nr. 4).*

17. Galutinis įvertinimas įrašomas į atskirą elektroninio dienyno grafą. Neatlikus projektinės veiklos įrašomas nepatenkinamas įvertinimas į atitinkamo dalyko(-ų) dienyną.

18. Geriausių projektinių veiklų autoriai ir mokytojai apdovanojami mokyklos padėkos raštais.

VI. **BAIGIAMOSIOS NUOSTATOS**

19. Metinių projektinių veiklų vadovai mokinių projektinių darbų vykdymo eigą fiksuoja elektroniniame dienyne ne mažiau kaip 37 val. per mokslo metus (vadovaujantis bendraisiais ugdymo planais).

\_\_\_\_\_\_\_\_\_\_\_\_\_\_\_\_\_\_\_\_\_\_\_